钦定古今图书集成/明伦汇编/氏族典/第135卷 > 《凌迪知万姓统谱》 > 伦以谅
## 钦定古今图书集成/明伦汇编/氏族典/第135卷 > 《凌迪知万姓统谱》 > 伦以谅

按《广东通志》：“以谅字彦周，状元文叙长子。正德丙子，
举乡试第一。越五年，登进士第，选庶吉士。秉轴者忌
其才名，出为山西道御史。未几，归养数年，言官交荐，
起补浙江道。疏举尚书林俊诸耆英，舆论多之。改吏
部文选主事，历稽勋郎中。久之，出为南京通政使参
议，复谢病归，卒年六十五。”